laion/Wikipedia-Exotic huggingface dataset:
סאמי טאהא

סאמי טאהא (תעתיק מדויק מערבית: סאמי טה; 1916 – 12 בספטמבר 1947) היה מנהיג ארגון העובדים הפלסטיני העיקרי במהלך תקופת המנדט הבריטי. טאהא נולד בעראבה שליד ג'נין. הוא סיים רק בית ספר יסודי, אך באמצעות לימוד עצמאי הוא למד אנגלית ורכש ידע טוב בדיני עבודה. מאוחר יותר עברה משפחתו לחיפה, שם התגורר בשנות העשרה שלו, בתחילת שנות ה-30. שם הוא הגיע לידיעתו של אדם משפיע מאוד בעיר בשם רשיד אל-חאג' איברהים, שהעסיק את טאהא כעובד בלשכת המסחר הערבית. בשנת 1937, במהלך המרד הערבי הגדול, הוא נעצר על ידי הבריטים למשך שישה חודשים ללא משפט, על פי תקנות ההגנה לשעת חירום. טאהא הפך לדמות חשובה של ערביי פלסטין כמנהיג תנועת העבודה הערבית הפלסטינית, לאחר שהתארגנה תנועת עבודה ערבית הדומה להסתדרות העובדים היהודית. טאהא הצטרף לאגודת הפועלים הערבית הפלסטינית (PAWS) - שהוקמה ב-1925 - שם הועסק כפקיד בדרג נמוך ואז כמזכיר. הוא פילס את דרכו במעלה הארגון ובשנת 1937 מונה למזכיר הכללי שלו. טאהא היה שמרני במדיניותו, והיה מתחרה של הפלגים השמאלניים או הקומוניסטיים של ה-PAWS. בשנות העשרים המאוחרות לחייו, טאהא שלט ב-PAWS בהיותו דובר שלו ופעל להרחבת מספר החברים בארגון ולמען חיזוק מעמדו, עד לעשרות אלפי חברים וכ-50 סניפים. בשנת 1944 פתחו עובדים ערבים ויהודים בשביתה בחיפה בראשות PAWS וההסתדרות. השביתה הייתה מועדפת על הפלגים השמאלניים של PAWS, אבל טאהא, שלא מעוניין בשביתה ארוכה עם סיכון פוליטי, ערב לעובדים ערבים לסיים אותה. ב-1946 מינה ג'מאל אל-חוסייני את טאהא לנציג העבודה של הוועד הערבי העליון. המתיחות בין טאהא לבין חברי אל-חוסייני והנאמנים שלו בוועד הלכה והתגברה ב-1947, כאשר הם כעסו על סירובו של טאהא להיענות לדרישות הוועד. כללו סירובו של טאהא לאפשר ל-PAWS לאשר שביתה בת יום שקרא הוועד כדי למחות על יום השנה להצהרת בלפור משנת 1917, וכן אימוץ של PAWS את העיקרון המנחה הסוציאליסטי נגד הנהגת הקומוניסטים. טאהא הואשם גם ברצון להתפשר עם היהודים ונתפס כ"לא מספיק אנטי-ציוני ואנטי-בריטי". עד אוגוסט 1947, עיתונים שהיו בעלי קו פוליטי שתמך בוועד החלו לפרסם האשמות אלו ואחרות נגד טאהא. ב-12 בספטמבר 1947 נרצח טאהא מחוץ לביתו בחיפה. התוקף לא נתפס, אך ככול הידוע הוא נרצח בהוראת חאג' אמין אל-חוסייני, המופתי של ירושלים מנהיג המפלגה הערבית הפלסטינית. Zachary Lockman (1996). Comrades and Enemies: Arab and Jewish Workers in Palestine, 1906-1948. ISBN 0-520-20419-0. מכינוס אגודות הפועלים הערביות, דבר, 27 ביולי 1943 מרדכי פרנק, פועלי בתי הזיקוק במערכה, קול העם, 17 בפברואר 1947 עודד מארק, מי רצח את מנהיג הפועלים סאמי טה?, באתר "העוקץ", 3 באוקטובר 2022 Lockman, 1996, p.259. מה החליטה הועידה של אגודת הפועלים הערבית, דבר, 4 בספטמבר 1946 Lockman, 1996, p.281 Lockman, 1996, pp.341-342. פרשת הרצח ומשמעותו, דבר, 14 בספטמבר 1947 נרצח סאמי טאהא מנהיג הפועלים הערבים בחיפה, המשקיף, 14 בספטמבר 1947
ג'וזף מאגליוקו

ג'וזף מאגליוקו (באנגלית: Joseph Magliocco‏; 29 ביוני 1898 – 28 בדצמבר 1963) אשר נודע בכינוי "ג'ו עין הרע" (Joe Evil Eye) היה מאפיונר אמריקני ממוצא איטלקי אשר הנהיג את משפחת פרופאצ'י, אחת מחמש משפחות הפשע בניו יורק. ב-1962 היה מעורב בניסיון של ג'וזף בוננו להשתלט על עולם הפשע הניו יורקי, ניסיון שנכשל ואילץ את מאגליוקו לפרוש מהנהגת המשפחה. הוא נפטר כעבור שנה מהתקף לב. מאגליוקו נולד בשם ג'וזפה מאגליוקו ב-29 ביוני 1898 בעיירה פורטלה די מארה במחוז מיסיילמרי שבסיציליה. בגיל צעיר הוא היגר לארצות הברית והפך להיות מעורב בהימורים לא חוקיים ובאיסוף דמי חסות. ב-1928 הפך גיסו ג'ו פרופאצ'י לקאפו (בוס) של משפחת פשע עצמאית בברוקלין. פרופאצ'י מינה את מאגליוקו לסגן שלו. באותה שנה הוא נעצר בידי משטרת קליבלנד על אחזקת נשק לא חוקי. ב-1931 פרצה מלחמת הקסטלמארזים שסיבכה את כל מנהיגי הכנופיות הניו יורקיות. פרופאצ'י ומאגליוקו עשו מאמץ להישאר נייטרלים, ועם סיום המלחמה אושרר מעמדם כבוס וסגן בוס בהתאמה. הם שמרו על מעמד זה במשך 34 שנים. ב-1957 השתתף מאגליוקו בוועידת אפלאצ'ין - ועידה של כל מנהיגי המאפיה האיטלקית בארצות הברית. הוועידה הפכה לפיאסקו כאשר ה-FBI פשט על הפגישה. המאפיונרים נמלטו לכל רוח, אולם 60 מהם נלכדו, ביניהם מאגליוקו. ב-13 בינואר 1960 הורשעו מאגליוקו ו-21 נוספים בקשירת קשר והוא נידון לחמש שנות מאסר. עם זאת, ב-28 בנובמבר 1960, בית משפט לערעורים של ארצות הברית ביטל את פסקי הדין. ב-27 בפברואר 1961 נחטף מאגליוקו יחד עם ארבעה בכירים נוספים במשפחת פרופאצ'י בידי ג'ו גאלו שדרש כופר תמורת שחרורם. בעזרת משא ומתן מוצלח הצליח פרופאצ'י להביא לשחרורם של החטופים. מיד לאחר מכן פתח פרופאצ'י במלחמה כנגד גאלו והצליח להרוג ולפצוע רבים מאנשיו. ב-6 ביוני 1962 מת פרופאצ'י מסרטן הכבד ומאגליוקו הפך דה פקטו לראש המשפחה. עם זאת, ועידת המאפיה לא אישרה את מועמדותו לתפקיד. בניסיון לגרום לראשי שאר המשפחות להכיר בו כמנהיג המשפחה, מאגליוקו הגביר את קצב הלחימה כנגד גאלו ואנשיו. גאלו הגיב בסדרת ניסיונות התנקשות כנגד אנשיו של מאגליוקו. זועם על שאר ראשי המשפחות, מאגליוקו כרת ברית עם ג'וזף בוננו - מנהיג משפחת בוננו. יחד הם תכננו לרצוח את טומי לוצ'זה, קרלו גמבינו, סטפנו מגדינו ופרנק דה סימון, ולהשתלט על ועדת ראשי המאפיה. מאגליוקו הטיל על ג'וזף קולומבו לרצוח את גמבינו, אולם קולומבו בגד בו וסיפר לגמבינו על כל פרטי התוכנית. גמבינו כינס ישיבת חירום של הוועדה, והתברר שהמוח האמיתי מאחורי הפרשה היה בוננו. הוועדה דרשה ממאגליקו ובוננו לבוא ולהסביר את מעשיהם. מאגליקו הופיע והודה בכל, ולאור מצבו הבריאותי הרופף הוחלט להטיל עליו עונש מקל יחסית: קנס של 43,000 דולר והעברת ההנהגה על משפחת קולומבו לידי ג'וזף קולומבו. בוננו נעלם ואיש לא ראה אותו במשך שנתיים. שבועיים לאחר מכן, ב-28 בדצמבר, מת מאגליוקו מהתקף לב. בשנת 1969 נפלו לידי ה-FBI הקלטות של המאפיונר סם די קוואלקנטה בהן הוא טוען שמאגליוקו הורעל בידי בוננו. בעקבות כך, פתחו חוקרי ה-FBI את קברו של מאגליוקו וביצעו נתיחה של הגופה. החוקרים לא גילו עקבות רעל בגופה והיא נטמנה מחדש. ג'וזף מאגליוקו, באתר "Find a Grave" (באנגלית) "Civil Rights Cited: Judges Find Evidence Not Sufficient to Prove Crime" The last godfather : Joseph Massino and the fall of the Bonanno crime family "L.I. Autopsy Finds No Poison in Body of a Mafia Leader"
רואן יומן

רואן לנקסטר יומן (באנגלית: Rowan Lancaster Human; נולד ב-21 בינואר 2001 בדרום אפריקה) הוא כדורגלן דרום אפריקאי המשחק בעמדת הקשר ההתקפי בקבוצת אמאזולו מליגת העל הדרום-אפריקאית ובנבחרת דרום אפריקה. יומן גדל במחלקת הנוער של בידווסט ויטס. הוא ערך 11 הופעות ליגה במדי הקבוצה הבוגרת של המועדון במסגרת ליגת העל הדרום-אפריקאית, בהן הבקיע שער אחד. ב-7 באוקטובר 2020 חתם יומן במכבי תל אביב מליגת העל הישראלית, והושאל למשך עונה אחת לבית"ר תל אביב בת ים מהליגה הלאומית. ב-2 בנובמבר ערך את הופעת הבכורה שלו במועדון, בהפסד 1-0 להפועל ראשון לציון במסגרת המחזור השישי בליגה לעונת עונת 2020/2021 בליגה הלאומית. ב-6 בנובמבר הבקיע את שער הבכורה שלו במועדון, בניצחון 3-0 על הפועל ראשון לציון במסגרת הליגה. בסך הכל 24 הופעות ליגה במדי המועדון, בהן הבקיע חמישה שערים. ב-1 ביולי 2021 חתם יומן במריצבורג יונייטד מליגת העל הדרום-אפריקאית. ב-13 ביולי 2022 ערך יומן את הופעת הבכורה שלו בנבחרת דרום אפריקה, בהפסד לנבחרת מוזמביק במסגרת גביע אפריקה הדרומית 2022. רואן יומן, באתר Transfermarkt רואן יומן, באתר Soccerway רואן יומן, באתר FootballDatabase.eu Rowan Human: Reported Kaizer Chiefs target signs for Maccabi Tel Aviv באתר Goal, ‏ 7 באוקטובר 2020 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רואן יומן".
פרס אמי לבידור בפריים טיים לתוכנית המערכונים הטובה ביותר

פרס אמי לבידור בפריים טיים לתוכנית המערכונים הטובה ביותר הוא פרס המוענק לתוכנית המערכונים הטובה ביותר של השנה. הפרס ניתן למפיקי הסדרה. בשנת 2015 הופרדה קטגוריית תוכנית המגוון הטובה ביותר לשתי קטגוריות - תוכנית האירוח הטובה ביותר ותוכנית המערכונים הטובה ביותר. 6 זכיות: סאטרדיי נייט לייב 10 מועמדויות: סאטרדיי נייט לייב 6 מועמדויות: היסטוריה שתויה 4 מועמדויות: פורטלנדיה ומצחיקה בשחור 3 מועמדויות: Documentary Now! 2 מועמדויות: בבית עם איימי סדריס, אני אוהבת אותך אמריקה, איימי שומר, Key & Peele, המופע של טרייסי אולמן והשבוע שעבר עם ג'ון אוליבר Nominees / Winners, Television Academy (באנגלית)
איוואן אילין

איוון אלכסנדרוביץ' אילין (ברוסית: Ива́н Алекса́ндрович Ильи́н;‏ 9 באפריל 1883 – 21 בדצמבר 1954) היה משפטן, פילוסוף דתי ופוליטי ומונרכיסט. הוא נחשב כאחד מאבות האידאולוגיה הפשיסטית, ולתאוריה הפוליטית שהגה התקבל השם "פשיזם נוצרי". איוון אילין היה אנטי-קומוניסט מובהק, ובתקופת מלחמת העולם הראשונה הוא התייחס למהפכת פברואר הדמוקרטית בתור "אי-סדר זמני", ולמהפכת אוקטובר הקומוניסטית כקטסטרופה. הוא הצטרף באופן אקטיבי למאבק בשלטון הבולשביקי, ולאחר הפסד הצבא הלבן במלחמת האזרחים ברוסיה היגר לגרמניה, ומאוחר יותר לשווייץ. בהתאם לדעותיו הרדיקליות והאנטי-קומוניסטיות, הוא במקור תמך באדולף היטלר, אך נעצר על ידי שלטונות גרמניה הנאצית ב-1934 כי סירב לתמוך במדיניות האנטישמית של המדינה. ב-1937 הצליח בקושי רב לעזוב לשווייץ, שם המשיך לכתוב. איוון אילין כתב מעל ל-40 ספרים ומאות מאמרים ועלונים ברוסית וגרמנית. סגנון הכתיבה שלו ציורי ורומנטי. כמעט כל עבודותיו היו פוליטיות, חברתיות או דתיות בצורתן וקשורות לרוסיה. פניות להרואיזם ואריסטוקרטיזם מופיעות בכתביו של אילין. אילין ביקר את האינדיבידואליזם, הליברליזם והנייטרליות. אילין הלאומן והריאקציונר היה ביקורתי כלפי הדמוקרטיה המערבית, ושם דגש על ממשלה חזקה עם מורשת אוטוקרטית במקום. דעותיו של אילין על המבנה החברתי של רוסיה השפיעו רבות על חלק מהאינטלקטואלים והפוליטיקאים הרוסים, כולל אלכסנדר סולז'ניצין, והן נחשבות להשראה האידאולוגית של נשיא רוסיה ולדימיר פוטין ורשיזם בכלל, אם כי הדעות חלוקות בנושא. מדיה וקבצים בנושא איוואן אילין בוויקישיתוף
אתה לבד

"אתה לבד" הוא שיר שכתב, הלחין וביצע הזמר והמוזיקאי הישראלי דני סנדרסון. הוא יצא כסינגל מאלבומו התשיעי של סנדרסון, "לא יפריד דבר". השיר יצא כסינגל מהאלבום "לא יפריד דבר", אלבום בעל אופי רציני, שעסק בין היתר בהתמודדותו של סנדרסון עם מותה של רעייתו נעמי כארבע שנים לפני יציאת האלבום. סנדרסון הקליט את השיר, כמו את כל האלבום, בשיתוף להקת הליווי שלו באותה התקופה. הוא סיפר על השיר: ”שיר שעוסק בייאוש ובתקווה. באר שנשאבו ממנה לא מעט שירים. סוג של שיר דרך. המשפט "אתה לא לבד, אחרים לבד איתך" לקוח מרגע בחיים שבו עודדתי חבר שעבר אובדן”. עמוס אורן כתב שהשיר הוא "רוק מסע על גבול הקאנטרי", שהיה "עשוי לרמז על הסטטוס הנוכחי שלו" (לאחר מות אשתו נעמי). אמיר שוורץ מ־"ידיעות אחרונות" תיאר את השיר כ"יפה". יוסי חרסונסקי כתב שהשיר מסוגת קאנטרי, "סטייל מוזיקת מערבונים [...] קצב נסיעה", "פולק רוק לא מלנכולי", שכולל גם "טקסט דרמטי". חרסונסקי המשיך: ”זהו דני סנדרסון, משורר ההלצה, איש הבלדה ההומוריסטית בשיר "רציני" על החיים. [...] סולו חשמלית מבליח. תזמור נשיפה מעשיר. מוסיקלית, סנדרסון לא ירד מהכביש הראשי לאיזה שביל מוסיקלי נועז. זהו דני סנדרסון ריאליסט שאנחנו מכירים, שנע על ציר של קצב החיים. כאילו אומר החיים ממשיכים לנוע במסלול קבוע – אבל אנחנו נשארים לבד. יפה”. השיר הוצג ב"פינה לשיפוטכם" של מצעד רשת ג' ב־3 בספטמבר 2009, זכה להצלחה וצעד 10 שבועות, עד 26 בנובמבר 2009. בשיאו הגיע למקום השביעי, ב־29 באוקטובר 2009. במצעד הפזמונים העברי השנתי (תש"ע) של התחנה (בשיתוף ערוץ 24) הוא דורג במקום התשיעי. במצעד גלגלצ ואתר ynet הוא דורג במקום ה־30. אקורדי השיר "אתה לבד" באתר Tab4u סרטון השיר "אתה לבד" באתר יוטיוב מילות השיר "אתה לבד" באתר שירונט שבה היו חברים יותם בן חורין, תמר אייזנמן, קרן מלכה, כפיר בן ליש, שי וצר ושאול עשת. לא יפריד דבר, באתר Discogs, בדיקה אחרונה ב־4 בנובמבר 2022 נתוני היצירה, באתר אקו"ם, בדיקה אחרונה ב־4 בנובמבר 2022 עמוס אורן, פיקנטריה סטטיסטית, באתר habama.co.il, ‏1 בדצמבר 2009, בדיקה אחרונה ב־4 בנובמבר 2022 האלבום "לא יפריד דבר", באתר של דני סנדרסון, בדיקה אחרונה ב־4 בנובמבר 2022 אילת יגיל, לבד אבל ביחד, באתר ynet, 23 באוגוסט 2009 רועי בהריר, הקוגרים, באתר מקור ראשון ,20 במרץ 2010, בדיקה אחרונה ב־4 בנובמבר 2022 רז שכניק, סיפורי דני, באתר של דני סנדרסון (צילום כתבה ב"ידיעות אחרונות"), 27 במאי 2022, בדיקה אחרונה ב־4 בנובמבר 2022 אמיר שוורץ, דני שובבני, באתר "ידיעות אחרונות", 9 באפריל 2016 יוסי חרסונסקי, אתה לבד | דני סנדרסון, באתר יוסמיוזיק, 28 באוגוסט 2009, בדיקה אחרונה ב־4 בנובמבר 2022 השיר בפזמונט, באתר פזמונט, בדיקה אחרונה ב־4 בנובמבר 2022 המצעד השנתי לשנת תש"ע של גלגלצ ואתר ynet, באתר גלי צה"ל, בדיקה אחרונה ב־4 בנובמבר 2022 מיקום שיא במצעד השבועי של רשת ג' (7), 29 באוקטובר 2009, באתר פזמונט, בדיקה אחרונה ב־4 בנובמבר 2022 המצעד השנתי לשנת תש"ע של רשת ג' וערוץ 24, באתר פזמונט, בדיקה אחרונה ב־4 בנובמבר 2022
1980 באסטרונאוטיקה

במהלך השנה בוצעו 108 שיגורים, מהם 89 (82%) על ידי ברית המועצות. 18 ביולי – שיגור מוצלח של לוויין על ידי הודו ממרכז החלל סאטיש דאוון באי שריהריקוטה (Sriharikota) 12 בנובמבר – הגשושית וויאג'ר 1 נמצאת במקום הקרוב ביותר לשבתאי ושולחת צילומים שיגורים שנכשלו מסומנים באדום. שיגורים מאוישים מסומנים בירוק. מדיה וקבצים בנושא 1980 באסטרונאוטיקה בוויקישיתוף ריכוז נתונים על שיגורים חזרו בחללית סויוז 37 שוגרו בחללית סויוז 36 שוגרו בחללית סויוז 37 שוגרו בחללית סויוז 35 שימוש במשגר של האיחוד האירופי
בית החולים הצבאי בריאד

בית החולים הצבאי בריאד (שמו הרשמי: העיר הרפואית הצבאית של הנסיך סולטאן) הוא בית חולים אשר ממוקם בעיר ריאד, בירת ערב הסעודית ונחשב לבית החולים הטוב בערב הסעודית ולאחד מבתי החולים הטובים במזרח התיכון. בית החולים מתמחה בין היתר ברפואת אף אוזן גרון, רדיולוגיה, פסיכיאטריה, רפואת עיניים ואף בפתולוגיה. בית החולים הצבאי בריאד מפעיל מטעמו כ-20 מרפאות בכל אזור מטרופולין ריאד. בית החולים הצבאי ריאד נוסד על ידי המלך ח'אלד בן עבד אל-עזיז כדי לתת מענה לתושבי הבירה הסעודית, ריאד. החלק הראשון של בית החולים הכיל כ-374 מיטות, ב-1979 נפתחה מחלקה נוספת שהכילה כ-60 מיטות ובסוף 1983 נפתחה עוד מחלקה, אשר הכילה כ-34 מיטות. בית החולים מכיל כיום, נכון ל-2022 כ-1,192 מיטות ועובדים בו כ-7,179 עובדים. רופאי בית החולים הצבאי בריאד זכו מספר רב של פעמים בפרסים בתחומי מדעי הרפואה. זהו בית החולים הראשון בסעודיה שפורסמו מטעמו יותר מ-1,600 מאמרי מחקר רפואיים. בית החולים הוא המרכז הראשון בו ניתן לבצע השתלות כליה והשתלת מח עצם בערב הסעודית. באקדמיה של בית החולים יש כ-33 תוכניות מלגה, כ-238 רופאים בתהליך הכשרה וכ-136 מתלמדים. אתר האינטרנט הרשמי של בית החולים הצבאי בריאד Riyadh Military Hospital Wikimapia location of RMH Company profile Riyadh Armed Forces Hospital
חיים קורן (רב)

הרב חיים קורן (תרי"ג, 1853 - כ"ח אדר ה'תש"א, 5 במרץ 1941) היה רבן של ירמולינצי (אנ') ווערבאוויץ שבאימפריה הרוסית, ראש ישיבה ומחבר שו"ת תו חיים. נולד בשנת תרי"ג לאביו רבי יעקב קורן, שהיה רב בעיר בגריידינג. בשנת תרמ"ג נתמנה לרבה של יארמלינץ, ועמד בראשות הישיבה המקומית. בשנת תרפ"ב, היגר בעקבות חתנו ובתו לארצות הברית, התיישב בברוקלין בקהילת אגודת אנשי מעמד שבניו יורק ועמד בראשות ישיבה בעיר. ספרו, שו"ת תו חיים יצא לאור בשנת תרפ"ח, בניו יורק, עם הסכמות מהרב אברהם בנימין קלוגר, בנו של הרב שלמה קלוגר. בספרו כתב רשימה ארוכה של כללי פסיקה שברר על פי הש"ס והפוסקים. הרב מנחם מנדל שניאורסון שהתרשם מהכללים, הדפיס אותם כהקדמה לכרך י' של מהדורה חדשה של שדי חמד "לשלמות הדבר ולתועלת המעיינים". בשנת תש"ס הודפסו בכתב העת 'זכור לאברהם' הערות שלו על שו"ת "עצי לבנון", של הרב יהודה ליב צירלסון שכתב בשולי הגיליון בעת שלמד בספר. בהקדמה לספרו האריך לבאר את חשיבות הלימוד הלכה למעשה, שהוא עיקר הלימוד, והביע צער על כך שבדורנו לימוד זה נזנח, ובמקומו לומדים גמרא בעיון. תמונת קברו ותמונתו, מאמר באתר jewishgen, מאת Howard J. and Mark L. Kaufman ספרו: תו חיים, באתר HebrewBooks זכור לאברהם - תש"ס-תשס"א, כרך א, עמ' שטו Verbovets is a small town located in southern Ukraine, kehilalinks.jewishgen.org אוצר הרבנים, עמ' 129 הרב חיים קורן, תו חיים, הסכמות הרב חיים קורן, תו חיים, הקדמה
בוארון

האם התכוונתם ל... אביחי בוארון – חבר הכנסת אילן בוארון – כדורגלן ישראלי דוד בוארון – כדורגלן ישראלי יהודה בוארון – כדורגלן ישראלי ציון בוארון – רב ישראלי בורון בארון
פונקציה פולילוגריתמית

במתמטיקה, פונקציה פולילוגריתמית ב- n {\displaystyle n} היא פולינום בלוגריתם של n {\displaystyle n} , מהצורה: a k ( log ⁡ n ) k + a k − 1 ( log ⁡ n ) k − 1 + ⋯ + a 1 ( log ⁡ n ) + a 0 {\displaystyle a_{k}(\log n)^{k}+a_{k-1}(\log n)^{k-1}+\cdots +a_{1}(\log n)+a_{0}} . למשל, הפונקציה { f ( x ) = 5 ( log ⁡ 2 ) 4 + 11 ( log ⁡ 2 ) 3 + 5.5 ( log ⁡ 2 ) 2 + log ⁡ 2 + 3 {\displaystyle f(x)=5(\log 2)^{4}+11(\log 2)^{3}+5.5(\log 2)^{2}+\log 2+3} היא פונקציה פולילוגריתמית. לפעמים הביטוי ( log ⁡ n ) k {\displaystyle (\log n)^{k}} נכתב בצורה log k ⁡ n {\displaystyle \log ^{k}n} , כמו שהביטוי ( sin ⁡ x ) 2 {\displaystyle (\sin x)^{2}} נכתב לעיתים sin 2 ⁡ x {\displaystyle \sin ^{2}x} . במדעי המחשב, פונקציות פולילוגריתמיות הן סדר סיבוכיות זמן או מקום של אלגוריתמים מסוימים (למשל, "אלגוריתם בעל סיבוכיות פולילוגריתמית"). סיבוכיות זו גדולה מסיבוכיות לוגריתמית O ( log ⁡ ( n ) ) {\displaystyle O(\log(n))} , וקטנה מסיבוכיות ליניארית ( O ( n ) {\displaystyle O(n)} ). אלגוריתמים בסיבוכיות פולילוגריתמית הם מבחן AKS לראשוניות וחיפוש שכן קרוב. log k ⁡ n {\displaystyle \log ^{k}n} כל הפונקציות הפולילוגריתמיות הן o ( n ϵ ) {\displaystyle o(n^{\epsilon })} עבור כל מעריך ϵ > 0 {\displaystyle \epsilon >0} , כלומר, פונקציה פוליגריתמית גדלה לאט יותר מכל פונקציה מעריכית חיובית. בלאק, פול (2004-12-17). "polylogarithmic". מילון אלגוריתמים ומבני נתונים. מכון התקנים והטכנולוגיה האמריקאי. נבדק ב-2010-01-10. ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
קונבאיה

קונבאיה (בהונגרית: Kunbaja) הוא כפר בנפת באצ'אלמאש שבמחוז באץ'-קישקון בדרום מזרח הונגריה. עד לשואה הייתה בו קהילה יהודית. כמו יישובים רבים באירופה, גם בקונבאיה אוכלוסיית היישוב נמצאת בירידה. כך, בשנת 1990 חיו בכפר 1,976 תושבים ובשנת 2022 חיו בו רק 1,393 תושבים. יהודים חיו בעיירה במאה ה-19 ובמאה ה-20 והם היו שייכים לקהילת באצ'אלמאש. יהודים רבים מהעיירה נרצחו במהלך שואת יהודי הונגריה. מדיה וקבצים בנושא קונבאיה בוויקישיתוף אתר האינטרנט הרשמי של קונבאיה נתוני הכפר באתר הלמ"ס ההונגרי דף קהילת באצ'אלמאש תיעוד יהודי קונבאיה שנרצחו בשואה מפקדי האוכלוסין של יהודי הונגריה, 1993
מאטטלקה

מאטטלקה (בהונגרית: Mátételke) הוא כפר בנפת באצ'אלמאש שבמחוז באץ'-קישקון בדרום מזרח הונגריה. עד לשואה הייתה בו קהילה יהודית. כמו יישובים רבים באירופה, גם במאטטלקה אוכלוסיית היישוב נמצאת בירידה. כך, בשנת 1990 חיו בכפר 734 תושבים ובשנת 2022 חיו בו רק 491 תושבים. יהודים חיו בעיירה במאה ה-19 ובמאה ה-20. יהודים מהכפר נרצחו במהלך שואת יהודי הונגריה. מדיה וקבצים בנושא מאטטלקה בוויקישיתוף אתר האינטרנט הרשמי של מאטטלקה נתוני הכפר באתר הלמ"ס ההונגרי תיעוד יהודי מאטטלקה שנרצחו בשואה מפקדי האוכלוסין של יהודי הונגריה, 1993
יחסי הוותיקן–פולין

יחסי הכס הקדוש–פולין הם יחסי החוץ בין הכס הקדוש לרפובליקה של פולין. נכון לשנת 2015, כ-92.9 אחוז מהפולנים שייכים לכנסייה הקתולית. היחסים בין הכס הקדוש לפולין התקיימו ברמת הנונציאטורה מאז 1555, כאשר הנציג הדיפלומטי הראשון של הכס הקדוש בדרגת נונציו הגיע לוורשה. החתימה על קונקורדט בתחילת אותה מאה הייתה עדות מוקדמת יותר לקיומם של יחסים דיפלומטיים לא רשמיים מוקדמים עוד יותר ביניהם. עם חלוקתה השלישית של פולין ב-1795, חדלה המדינה הפולנית מלהתקיים, אך חזרה לעצמאותה ב-1918 לאחר מלחמת העולם הראשונה. בשנת 1919, הכס הקדוש ופולין כוננו יחסים דיפלומטיים. לאחר מלחמת העולם השנייה, הכס הקדוש סירב להכיר בממשלת האחדות הלאומית הזמנית של פולין שהוקמה ב-1945. הכס הקדוש שמר על יחסים דיפלומטיים עם הממשלה הפולנית הגולה בלונדון עד 1958. ב-1971 החלו דיונים על נורמליזציה של היחסים בין פולין לכס הקדוש. באוקטובר 1978, הארכיבישוף של קרקוב יליד פולין, קרול יוזף ויטילה, נבחר לאפיפיור ונודע בשם האפיפיור יוחנן פאולוס השני. ביוני 1979 ערך האפיפיור יוחנן פאולוס השני את ביקורו הרשמי הראשון בפולין. ליוחנן פאולוס השני יוחס סיוע להפלת הקומוניזם במרכז ומזרח אירופה, כולל פולין. בשנת 1989, היחסים הדיפלומטיים כוננו מחדש במלואם בין שתי המדינות. ביקורי האפיפיור בפולין האפיפיור יוחנן פאולוס השני (1979, 1983, 1987, יוני ואוגוסט 1991, 1995, 1997, 1999, 2002) האפיפיור בנדיקטוס השישה עשר (2006) האפיפיור פרנציסקוס (2016) הכס הקדוש מחזיק נונציו אפוסטולי בוורשה. פולין מחזיקה שגרירות לכס הקדוש ברומא. שגרירות פולין לכס הקדוש ברומא נונציו אפוסטולי בוורשה מדיה וקבצים בנושא יחסי הוותיקן–פולין בוויקישיתוף GUS. "Infographic - Religiousness of Polish inhabitiants". stat.gov.pl (באנגלית). נבדק ב-2019-06-17. Bilateral relations between Poland and the Holy See Pope John Paul II 1920~2005 Embassy of Poland to the Holy See
אחוזת לחמן

אחוזת לחמן היא מבנה העומד בפינת הרחובות חיים עוזר ומנחם אוסישקין בפתח תקווה, ובו שרידי יקב שהוכרזו לשימור, יקב פרידמן. המבנה הוא בית האבן הראשון בפתח תקווה שהוקם ב-1884. המבנה הוקם בשנת 1884 כאחוזת לחמן על ידי הרב אריה לייב פרומקין. כך חודשה ההתיישבות בפתח תקווה שהופסקה בשנת 1880. האחוזה נבנתה על הקרקע של עובדיה לחמן, מעשירי גרמניה, שמינה את הרב פרומקין למנהלהּ. באחוזה הקים הרב תלמוד תורה ופיתח משק חקלאי. בשנת 1912 נרכש הבית על ידי אליעזר פרידמן, שהקים בו יקב שפעל עד שנות ה-60 של המאה ה-20, מרתפיו הרחבים של היקב סיפקו מקום מסתור לתושבי המושבה בהתקפה הרצחנית על המושבה במאורעות תרפ"א. בשנות ה-80 האחוזה נהרסה. לאחר יותר מ־40 שנה, במקום נותר מבנה המזגגה של היקב, שבקירו המערבי שרידי מבנה הכורכר של בריכות היין וכן מרתף היין שכוסה. במקום בו עומד המבנה שוכן חניון. היקב זכה בהכרה על טיב מותגי הברנדי, קוניאק, סוברן ו”יין העצמאות” שייצר. במקום יוצרו סוגי אלכוהול רבים, בכשרות למהדרין. פרסומו היה גדול ואישים שונים שהגיעו לביקור בארץ ערכו ביקור ביקב; נין המייסדים סיפר על ביקור הברון רוטשילד ועל ביקור הרב קוק. מדיה וקבצים בנושא אחוזת לחמן בוויקישיתוף על המבנה, באתר הארכיון לתולדות פתח תקווה ישראל פרקר, יקבים וכרמים בפתח תקוה של פעם, באתר מגזין אבני מורשת "יקב פרידמן" - היקב של פתח תקווה, ‏5 באוגוסט 2013
נמל התעופה כרייסטצ'רץ'

נמל התעופה כרייסטצ'רץ' (באנגלית: Christchurch Airport) הוא נמל התעופה הראשי המשרת את כרייסטצ'רץ', ניו זילנד. הוא ממוקם 12 קילומטרים מצפון־מערב למרכז העיר. נמל התעופה נפתח רשמית ב־18 במאי 1940 והפך לנמל התעופה הבינלאומי הראשון של ניו זילנד ב־16 בדצמבר 1950. זהו נמל התעופה השלישי העמוס ביותר בניו זילנד, אחרי אוקלנד וולינגטון, הן מבחינת נוסעים והן בתנועות מטוסים. כרייסטצ'רץ ואוקלנד הם שדות התעופה היחידים בניו זילנד המטפלים במטוסי בואינג 747 ואיירבוס A380. שדה התעופה פועל 24 שעות ביממה. לשדה התעופה יש שני מסלולים מאונכים זה לזה: מסלול המראה ראשי באורך 3,288 מטרים ומסלול משני באורך 1,741 מטרים. לשדה התעופה יש גם מסלול דשא שלישי, במקביל למסלול הראשי, לשימוש תעופה כללית. בניין הטרמינל ומגדל הפיקוח לשעבר משנת 1960 אולם הצ'ק-אין, דצמבר 2013 מדיה וקבצים בנושא נמל התעופה כרייסטצ'רץ' בוויקישיתוף אתר האינטרנט הרשמי של נמל התעופה כרייסטצ'רץ' (באנגלית) "Christchurch Chronology". Christchurch City Library. ארכיון מ-12 בפברואר 2013. נבדק ב-10 במרץ 2013. {{cite web}}: (עזרה) https://www.christchurchairport.co.nz/globalassets/about-us/who-we-are/financial-reports/2022-financial-statements Bayos, Kris (7 בספטמבר 2016). "Emirates to deploy A380 aircrafts to Christchurch in October, offer non-stop Dubai-Auckland flights". International Business Times. IBT Media Inc. ארכיון מ-8 בספטמבר 2016. נבדק ב-7 בספטמבר 2016. {{cite web}}: (עזרה) "Technical Information" (PDF). ארכיון (PDF) מ-8 באפריל 2017. נבדק ב-9 במאי 2017. {{cite web}}: (עזרה)
מוסא ניאחאטה

מוסא ניאחאטה (בצרפתית: Moussa Niakhaté; נולד ב-8 במרץ 1996) הוא כדורגלן צרפתי המשחק בעמדת הבלם בקבוצת אולימפיק ליון מהליג 1 ובנבחרת סנגל. ניאחאטה גדל במחלקות הנוער של ליל, ואקאל וואלנסיין. בשנת 2014 החל לשחק בקבוצה הבוגרת של ואלנסיין במסגרת ליגת המשנה הצרפתית. הוא ערך 72 הופעות ליגה במדי המועדון, בהן הבקיע שער אחד. ב-1 ביולי 2017 חתם ניאחאטה ממץ מליגת העל הצרפתית. ב-12 באוגוסט ערך את הופעת הבכורה שלו במועדון, בהפסד 0–2 לז'ירונדן דה בורדו במסגרת המחזור השני בליגה לעונת 2017/2018. הוא שיחק במועדון במשך עונה אחת, בה ערך 35 הופעות ליגה. ב-7 ביולי 2018 חתם ניאחאטה על חוזה לחמש עונות במיינץ 05 מהבונדסליגה. ב-18 באוגוסט ערך את הופעת הבכורה שלו במועדון, בניצחון 1–3 על ארצגבירגה אווה במסגרת הסיבוב הראשון של הגביע הגרמני לעונת 2018/2019. ב-26 באוגוסט ערך את הופעת הבכורה שלו בליגה, בניצחון 0–1 על שטוטגרט במסגרת המחזור הראשון לעונת 2018/2019. ב-3 במאי 2019 הבקיע את שער הבכורה שלו במועדון, בתיקו 3-3 נגד ר.ב. לייפציג במסגרת המחזור ה-32 בליגה. הוא שיחק במועדון במשך ארבע עונות, בהן ערך 128 הופעות ליגה והבקיע תשעה שערים. ב-6 ביולי 2022 חתם ניאחאטה על חוזה לשלוש עונות בנוטינגהאם פורסט מהפרמייר ליג. ב-6 באוגוסט ערך את הופעת הבכורה שלו במועדון, בהפסד 0–2 לניוקאסל יונייטד במסגרת המחזור הראשון בליגה לעונת 2022/2023. ב-4 ביולי 2024 חתם באולימפיק ליון. ב-24 במרץ 2023 ערך ניאחאטה את הופעת הבכורה שלו בנבחרת סנגל, בניצחון 5-1 על נבחרת מוזמביק במסגרת מוקדמות גביע אפריקה לאומות 2023. נכלל בסגל נבחרת סנגל לטורניר גביע אפריקה לאומות 2023. מדיה וקבצים בנושא מוסא ניאחאטה בוויקישיתוף מוסא ניאחאטה, ברשת החברתית אקס (טוויטר) מוסא ניאחאטה, באתר Transfermarkt מוסא ניאחאטה, באתר Soccerway מוסא ניאחאטה, באתר BDFutbol מוסא ניאחאטה, באתר WorldFootball.net מוסא ניאחאטה, באתר FootballDatabase.eu Moussa Niakhaté unterschreibt bis 2023 באתר Kicker, ‏ 7 ביולי 2018 (בגרמנית) Forest complete Moussa Niakhaté signing באתר הרשמי של נוטינגהאם פורסט, 6 ביולי 2022 (באנגלית) La liste des 27 lions du Sénégal qui vont disputer l’édition 2023 de la Coupe d’Afrique des Nations en Côte d’Ivoire. בחשבון הפייסבוק הרשמי של פדרציית הכדורגל הסנגלית, 29 בדצמבר 2023 (בצרפתית)